21-årig fik 4 ugers varetægtsfængsling for grov vold. Den anden gerningsmand fik lov at gå.

De to 21-årige, der tidligere i dag blev fremstillet i grundlovsforhør gik fra retten med hver sit resultat. Det fortæller Peter Skoubak fra Nordjyllands Politi. Anklagemyndigheden løslod den ene af de mistænkte for overfaldet på en 23-årig mand i Blokhus natten til onsdag. Den anden, der fik forlænget sin  varetægtsfængsling med fire uger, har kæret sin varetægtsfængsling til landsretten. Begge mænd har nægtet sig skyldige, dog har den 21-årige, der fik forlænget sin varetægtsfængsling, erkendt de faktiske forhold i sagen.